Държавен вестник, бр. 51, 2015 г., стр. 3

БРОЙ  51	
Д Ъ Р Ж А В Е Н  В Е С Т Н И К 	
СТР.  3  
компенсиране и субсидиране на превозвачите, 
изпълняващи задължения за извършване на 
обществени услуги за безплатни и по намалени 
цени пътнически превози и за вътрешноград­
ски и междуселищни пътнически превози в 
слабонаселени планински и други райони в 
страната.
(2) Средствата по ал. 1 представляват ком­
пенсация за обществена услуга за извършен 
обществен пътнически превоз по смисъла 
на Регламент (ЕО) № 1370/2007 на Европей­
ския парламент и на Съвета от 23 октомври 
2007 г. относно обществените услуги за път­
нически превоз с железопътен и автомобилен 
транспорт и за отмяна на регламенти (ЕИО) 
№ 1191/69 и (ЕИО) № 1107/70 на Съвета (ОВ, 
L 315, 03/12/2007, стр. 1 – 13) (Регламент 
№ 1370/2007) и се предоставят при спазване 
на условията и реда на същия регламент и 
действащата нормативна уредба в страната.
(3) Средствата за компенсиране на превозва­
чите за извършените безплатни и по намалени 
цени превози по автомобилния транспорт, с 
изключение на тези по чл. 19, т. 8, както и 
средствата за субсидиране на нерентабил­
ни автобусни линии във вътрешноградския 
транспорт и транспорта в планински и други 
райони се предоставят за извършени превози 
от превозвачите по:
1. транспортни схеми, включващи основни 
линии от вътрешноградския автобусен, трам­
ваен, тролейбусен транспорт, включително 
метрото;
2. общинските, областните и републикан­
ската транспортни схеми по междуселищния 
автомобилен транспорт в съответствие с 
Наредба № 2 от 2002 г. на министъра на 
транспорта и съобщенията за условията и 
реда за утвърждаване на транспортни схеми 
и за осъществяване на обществени превози 
на пътници с автобуси (обн., ДВ, бр. 32 от 
2002 г.; изм. и доп., бр. 32 от 2003 г., бр. 45 
от 2006 г. и бр. 44 от 2011 г.) (Наредба № 2).
(4) Не се предоставят средства за превози 
по допълнителните градски линии по смисъла 
на Наредба № 2 и за превози по автобусни 
линии – градски и междуселищни, които се 
поддържат главно поради историческия инте­
рес към тях или туристическото им значение.
Чл. 2. (1) Средства по тази наредба се пре­
доставят до размера, определен със Закона 
за държавния бюджет за съответната година.
(2) При недостиг на средства за превоз 
на деца и ученици до 16-годишна възраст 
по чл. 26, ал. 3 и 4 от Закона за народната 
просвета допълнително финансиране може 
да се осигурява чрез компенсирани промени 
по функция „образование“ по предложение 
на министъра на образованието и науката, 
за което се прилагат условията и редът на 
тази наредба.
Чл. 3. (1) Средствата по тази наредба се 
предоставят под формата на целеви трансфе­
ри от централния бюджет чрез Системата за 
електронни бюджетни разплащания (СЕБРА). 
За целта се залагат лимити на общини, които 
са спазили нормативно установения ред за 
възлагане на обществени пътнически превози 
съгласно Регламент № 1370/2007 и разпоред­
бите на Закона за обществените поръчки или 
Закона за концесиите, при спазване на прин­
ципите за публичност и прозрачност, свободна 
и лоялна конкуренция и равнопоставеност и 
недопускане на дискриминация. 
(2) Кметовете на общините предоставят 
средствата по тази наредба на превозвачи, 
които спазват нормативно установения ред и 
правилата за извършване на обществен превоз 
на пътници, предвидени в Закона за автомо­
билните превози и подзаконовите нормативни 
актове по прилагането му.
(3) Кметовете на общините разходват 
средства за безплатните превози по чл. 19, 
т. 8 самостоятелно, когато превозите се орга­
низират от общината, или ги предоставят за 
разходване на училища или детски градини, 
които осъществяват тези превози за собст­
вена сметка.
(4) Кметовете на общините се разплащат 
с превозвачите съобразно фактически пре­
доставените транспортни услуги.
Ч А С Т  В Т О Р А
РАЗПРЕДЕЛЯНЕ НА СРЕДСТВАТА И ЗАЛА­
ГАНЕ НА ЛИМИТИ
Г л а в а  п ъ р в а
РАЗПРЕДЕЛЯНЕ НА СРЕДСТВАТА
Раздел І
Разпределение на средствата за годината и 
за първото тримесечие
Чл. 4. (1) Ежегодно в едномесечен срок 
от влизането в сила на постановлението на 
Министерския съвет за изпълнението на 
държавния бюджет за съответната година 
министърът на транспорта, информацион­
ните технологии и съобщенията разпределя 
годишния размер и размера за първото триме­
сечие на предвидените в централния бюджет 
средства за компенсиране на превозвачите 
за извършените безплатни и по намалени 
цени превози с автомобилния транспорт по 
групи правоимащи, с изключение на тези по 
чл. 19, т. 7 и 8 по общини, пропорционално 
на броя на лицата и в зависимост от катего­
рията на общината, като те могат да бъдат 
съобразени с усвояемостта на средствата за 
предходни години.